text: Billund skriver til miljøminister
  09 december 2010 kl. 20.54
  Byrådet i Billund Kommune har skrevet til miljømonister Karen Ellemann og formanden for regionsrådets Grindstedudvalg, Bent Bechmann for at få fjernet den massive jordforurening under Grindsted.
  - Det er med alvorlig bekymring vi i Billund Kommune har læst den seneste rapport om forureningen af banegravsdepotet i Grindsted, skriver byrådet.
  
  Nye fund
  Den miljøtekniske undersøgelse påviser fund af herbiciderne DDT, DDE, DDD og Lindan, hvilket er nye fund i forhold til tidligere undersøgelser.  
  Byrådet mener, at der skal laves flere undersøgelser og over et større areal end hidtil. Og byrådet mener, at forurenet jord i det såkaldte banegravsdepot i Grindsted bør fjernes.
  
  Flere undersøgelser
  Kommunalpolitikerne ønsker undersøgelser i et større område. Noget tyder på, at "den største grundvandsforurening forekommer i en enkelt boring, placeret i skovområdet "Heden", hvilket er uden for selve banegravsdepotet".
  Derfor mener Billund Kommune ikke, at de hidtidige undersøgelser har været tilstrækkelige.
  Byrådet henstiller også til, at embedlægen kommer med i den arbejdsgruppe, som skal se på påvirkningen af overfladevand (Grindsted å).
  